Document ID: 32004R1920

UREDBA SVETA (ES) št. 1920/2004
z dne 25. oktobra 2004
o spremembi Uredbe (ES) št. 992/95 o odpiranju in upravljanju tarifnih kvot Skupnosti za nekatere kmetijske in ribiške proizvode s poreklom iz Norveške
SVET EVROPSKE UNIJE JE -
ob upoštevanju Pogodbe o ustanovitvi Evropske Skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
V skladu z Uredbo (ES) št. 992/95 (1) so se za takšne proizvode odprle tarifne kvote Skupnosti.
(2)
O udeležbi Češke, Estonije, Cipra, Latvije, Litve, Madžarske, Malte, Poljske, Slovaške in Slovenije (v nadaljevanju „države pristopnice“) v Evropskem gospodarskem prostoru so se 14. oktobra 2003 s podpisom Sporazuma o širitvi EGP dogovorile Skupnost in njene države članice, Islandija, Lihtenštajn in Norveška ter države pristopnice.
(3)
Dogovorjeno je, da bo, dokler ne bodo zaključeni postopki, potrebni za sprejetje Sporazuma o širitvi EGP, veljal sporazum v obliki izmenjave uradnih pisem, ki bo zagotavljal začasno uporabo Sporazuma o širitvi EGP. Ta sporazum o izmenjavi uradnih pisem je bil potrjen s Sklepom Sveta 2004/368/ES (2).
(4)
Sporazum o širitvi EGP določa Dodatni protokol k Sporazumu o prosti trgovini med ES in Norveško iz leta 1973, v nadaljevanju „Protokol“, ki določa odprtje novih tarifnih kvot Skupnosti za nekatere ribiške proizvode. Te nove tarifne kvote je treba odpreti.
(5)
Protokol določa, da se črpanje iz dveh novih tarifnih kvot ustavi 15. oktobra vsako leto, s pričetkom v letu 2005, tako da je vsak neporabljen ostanek na voljo izključno za uvoz na koncu leta.
(6)
Uredba (ES) št. 992/95 se v skladu s tem ustrezno spremeni.
(7)
Ker Sporazum o širitvi EGP velja od 1. maja 2004, se mora ta Uredba uporabljati od istega dne in mora začeti veljati nemudoma -
SPREJEL NASLEDNJO UREDBO:
Člen 1
Uredba (ES) št. 992/95 se spremeni:
1.
Vstavi se naslednji člen:
„Člen 2a
Od leta 2005 naprej se vsako leto 15. oktobra ustavi črpanje iz podkvot z zaporednima številkama 09.0760 in 09.0763.
Naslednji delovni dan je neporabljen ostanek teh kvot na voljo za uvoz, prijavljen od 1. oktobra tega leta v okviru podkvote z zaporedno številko 09.0778 za to leto.
Vsako leto od 15. oktobra naprej so vse črpane kvote, ki se nato vrnejo, ker niso bile porabljene, na voljo samo za uvoz, prijavljen po 1. oktobru navedenega leta.“
2.
Prilogi I in II se spremenita v skladu s Prilogo k tej uredbi.
Člen 2
1. Za leto 2004 se letna količina tarifnih kvot z zaporednimi številkami 09.0752, 09.0756 in 09.0758 zmanjša sorazmerno z delom obdobja veljavnosti kvote v celih tednih, ki je preteklo pred 1. majem 2004.
2. Za leto 2004 se za obdobje od 15. junija do 31. decembra odpre tarifna kvota z zaporedno številko 09.0754 za količino 24 800 ton.
Člen 3
Ta uredba začne veljati dan po objavi v Uradnem listu Evropske unije.
Uporablja se od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 25. oktobra 2004

Labels: 5
3
6
18
15